Wólbernosće w Pawołskej šuli w Rakecach
Poprawom je šula chutna, seriozna naležnosć. Za wólbernosće šulerjo a wučerjo žane chwile nimaja. Wězo, zo je to tež w Pawołskej šuli w Rakecach tak.
Ale sobotu, 27. oktobra, chcedźa tam jónu wuwzaće činić.
Za tutón dźeń su sej samo "Wólbernosće" do Rakec přeprosyli. Hudźbna skupina z mjenom "Wólbernosće" ma so wo dobru naladu na druhim dwurěčnym swójbnym popołdnju w Rakecach postarać. Při tym pomhać chcedźa rejwarki a rejwarjo dźěćaceje rejowanskeje skupiny "Łužičanka" a wosebje tež šulerjo pjateho lětnika. Šulerjo pjateho lětnika wopytachu spočatk oktobra mjez druhim Serbski ludowy ansambl a zeznachu tam tež serbske reje.
Šulerjo šesteho lětnika přihotuja kofej a tykanc za mału swačinu. Wobdźělenje na swójbnym popołdnju je darmotne. Za kofej a tykanc pak budźe mały fenk trěbny.
Wotběh swójbneho popołdnja:
14:45 hodź. zastup
15:00 hodź. započatk
17:00 hodź. kónc
Městno zarjadowanja: awla w Pawołskej šuli w Rakecach, Nowowjesnjanska dróha 12a
szl_Latn szl_Latn ces_Latn szl_Latn szl_Latn vec_Latn slk_Latn hrv_Latn kea_Latn szl_Latn